Sviðið Selfossi. Tónleikastaður og samkomusalur í hjarta Selfoss

Herra Hnetusmjör - Partýtónleikar
2025-04-19 22:00 (Atlantic/Reykjavik) | Sviðið, 1 Eyrarvegur, Selfoss, 800, Iceland
Suðurland!
Ég er loksins að koma aftur á Sviðið og í þetta sinn með partytónleika um kvöldið og fjölskyldutónleika fyrr um daginn.
Ég mun taka öll mín bestu lög með DJ Spegli mér til halds og trausts.

Hlakka til að snúa aftur!

– Herra Hnetusmjör
Miðasala hefst 2. apríl
18 ára aldurstakmark
Húsið opnar 21:00

Herra Hnetusmjör - Fjölskyldutónleikar
2025-04-19 14:00 - 15:00 | Sviðið, 1 Eyrarvegur, Selfoss, 800, Iceland
Suðurland!
Ég er loksins að koma á Sviðið í fyrsta sinn með fjölskyldutónleika!
Ég mun taka öll mín bestu lög með DJ Spegli mér til halds og trausts.
Hlakka til að koma!
– Herra Hnetusmjör
Miðasala hefst 2. apríl

MAMMA MIA PARTY - 17.apríl
2025-04-17 21:00 - 23:30 | Sviðið, 1 Eyrarvegur, Selfoss, 800, Iceland
Seinni viðburðurinn með MAMMA MIA PARTY verður 17. apríl og verður sannkölluð veisla fyrir aðdáendur hinnar sívinsælu söngvamyndar og hljómsveitarinnar ABBA.
PubQuiz, Sing-along með Fríðu Hansen, dansatriði þar sem gestir taka virkan þátt, brúðkaup og margt fleira.
Það verður hlegið, grátið, dansað og svo meira hlegið.
Sviðið verður vel skreytt svo gestum okkar líður eins og þau eru mætt í alvöru veislu í Grikklandi.
Öllum gestum verður boðið upp á grískan kokteil við komu og blómaskraut í hárið.
Aldurstakmark: 20 ára
Húsið opnar 20:00
Miðaverð 3.999kr

MAMMA MIA PARTY - 16. apríl
2025-04-16 21:00 - 23:30 | Sviðið, 1 Eyrarvegur, Selfoss, 800, Iceland
MAMMA MIA PARTY verður 16. apríl eða daginn fyrir skírdag, og verður sannkölluð veisla fyrir aðdáendur hinnar sívinsælu söngvamyndar og hljómsveitarinnar ABBA.
PubQuiz, Sing-along með Fríðu Hansen, dansatriði þar sem gestir taka virkan þátt, brúðkaup og margt fleira.
Það verður hlegið, grenjað, dansað og svo meira hlegið.
Sviðið verður vel skreytt svo gestum okkar líður eins og þau eru mætt í alvöru veislu í Grikklandi.
Öllum gestum verður boðið upp á grískan kokteil við komu og blómaskraut í hárið.
Aldurstakmark: 20 ára
Húsið opnar 20:00
Miðaverð 3.999kr

Bjartmar og Bergrisarnir
2025-03-22 21:00 - 23:00
Bjartmar og Bergrisarnir hafa verið iðnir við tónleikahald og útgáfu á nýjum lögum og textum eftir Bjartmar og má þar t.d. nefna, Á ekki eitt einasta orð, Af því bara og Veistu hver ég er?
Einnig mun hljómsveitin fara yfir feril Bjartmars og spila vinsælustu lög hans í gegnum tíðina.
Hljómsveitin er skipuð auk Bjartmars, Júlíus Freyr Guðmundsson bassi og söngur, Birkir Rafn Gíslason gítar og söngur, Daði Birgisson hljómborð og söngur og Arnar Gíslason trommur.

Nýjustu töfrar & vísindi - Lalli töframaður
2025-03-15 13:00 - 14:00
,,Nýjustu töfrar & vísindi” er stórskemmtileg og fræðandi sýning þar sem Lalli töframaður skoðar hvort það sé einhver raunverulegur munur á töfrum og vísindum.
Sýningar Lalla hafa heldur betur slegið í gegn síðustu ár hjá barnafjölskyldum og hlotið frábæra dóma gagnrýnenda en það má með sanni segja að núna sé Lalli að toppa sig með hreint framúrskarandi skemmtilegri sýningu fyrir börn og fullorðna!
Sýningin er full af skemmtilegum töfrum í bland við vísindatilraunir, grín, gleði og hamingju.
Sýningin er ætluð börnum 3 ára og eldri
Sýning hefst 13:00
Lengd sýningar 45 min

Sniglabandið - 40 ára afmæli
2025-03-08 20:00 - 22:30 | Sviðið, 1 Eyrarvegur, Selfoss, 800, Iceland
Árið 2025 er ekkert venjulegt ár en þá fagnar Sniglabandið 40 ára afmæli sínu og hefur aldrei verið betra.
Á þeim tímamótum koma þeir á sviðið á Selfossi þann 8. mars næstkomandi.Bandið er þekkt fyrir frábæra spilamennsku, sprúðlandi húmor og óvæntar uppákomur á tónleikum.
Á Sviðinu verða rifjuð upp nokkur eftirminnileg augnablik úr sögu hljómsveitarinnar frá þeim tíma er allt var látið vaða eins og enginn væri morgundagurinn. Hér er einstök kvöldstund í vændum.
Hlökkum til að sjá ykkur.
Húsið opnar 19:00 – Tónleikar byrja 20:00

Emmsjé Gauti á Sviðinu
2025-03-07 21:00 - 23:00 | Sviðið, 1 Eyrarvegur, Selfoss, 800, Iceland
Emmsjé Gauti er nafn sem flestir ættu að kannast við. Hvort sem þú elskar rapp, ballöður eða bæði, þá er eitthvað fyrir alla á tónleikum hans. Gauti er þekktur fyrir metnaðarfulla sviðsframkomu og gerir allt sem í hans valdi stendur til að skapa einstaka upplifun fyrir áhorfendur.
Hann mun stíga á svið í fyrsta sinn á Sviðinu þann 7. mars næstkomandi, og það má búast við frábæru stuði.
Miðasala hefst fimmtudaginn 23. janúar kl: 12:00.
Húsið opnar 20:00.
18 ára aldurstakmark.

Nashville Nights
2025-02-28 21:00 - 23:00 | Sviðið, 1 Eyrarvegur, Selfoss, 800, Iceland
Come join us for a fun-filled evening of stories, music and good vibes at Nashville Nights!! Experience an unforgettable evening with Nashville Nights, where each show promises a one-of-a-kind musical journey that will stir your soul and capture your heart. Our singer-songwriters are not just performers, but storytellers who share the intimate and profound narratives behind their songs. Get ready to be swept away by the melodies, the lyrics, and the raw emotion that fills the room.
As you settle in for the evening, you will be transported to the heart of Nashville, the iconic music city capital where dreams are born and legends are made. Immerse yourself in the authenticity of live music, as our talented songwriters and artists take the stage to serenade you with their heartfelt compositions. Whether it’s a break-your-heart ballad, a foot-stomping Honkytonk barn burner, or a story that will move your soul, each song and its story will take you on a journey performed with passion.
Join us for an evening of pure musical magic, where the spotlight shines on the art of storytelling through song. Nashville Nights is not just a concert, but an experience that will linger in your memory long after the final notes fade away. Come and be a part of something special, where music, stories, and emotions collide to create a night you won’t soon forget. Don’t miss the opportunity to make new friends and create unforgettable memories. Life is short…Buy the tickets–and we’ll see you there!
18 ára aldurstakmark

Músík Bingó Fanneyjar
2025-02-14 21:00 - 23:00 | Sviðið, 1 Eyrarvegur, Selfoss, 800, Iceland
Það verður biluð stemning þegar Fanney heldur sitt víðfræga Músík Bingó.
Eins og venjulegt Bingó nema í stað þess að lesa upp tölur þá spilar hún lög sem að fólk þarf að þekkja.
Með hverjum miða fylgja þrjú bingó spjöld.
Húsið opnar 20:00 og hefst Bingó 21:00

Pálmi Gunnars á Sviðinu
2025-01-31 21:00 - 23:30 | Sviðið, 1 Eyrarvegur, Selfoss, 800, Iceland
PÁLMI GUNNARS Á SELFOSSI

Föstudagskvöldið 31. janúar ætlar Pálmi Gunnars, ásamt nokkrum af bestu hljóðfæraleikurum landsins halda tónleika á Sviðinu og flytja öll sín bestu og þekktustu lög ♬

Ekki þarf að fjölyrða um tónlistarferil Pálma enda fáir íslenskir tónlistarmenn sem eiga jafnlangan og farsælan feril og hann.

Hver man ekki eftir lögum eins og Þitt fyrsta bros, Vegurinn heim og Hvers vegna varstu ekki kyrr? Og allir muna eftir Gleðibankanum, fyrsta framlagi Íslendinga í Eurovision, sem Pálmi flutti ásamt Helgu Möller og Eiríki Haukssyni
Ásamt því að starfa með Mannakornum, Brunaliðinu, Friðryk, Blúskompaníinu og Póker, svo einhverjar hljómsveitir séu nefndar, hefur Pálmi átt glæsilegan sólóferil og unnið hug og hjörtu þjóðarinnar með söngperlum sem hvert mannsbarn þekkir

Pálmi gerir ekki mikið af því að koma einn fram en stígur nú á stokk og fer yfir glæsilega ferilinn sinn. Óhætt er að segja að hér sé um einstakt tækifæri til að hlýða á Pálma flytja öll sín þekktustu lög í mikilli nánd.

Forsala miða hefst 18. okt. Þeir sem eru á póstlista tix.is komast fram fyrir röð og geta keypt miða frá og með 16. okt.

Draugar fortíðar
2025-01-20 20:00 - 21:00 | Sviðið, 1 Eyrarvegur, Selfoss, 800, Iceland
Hlaðvarpið Draugar fortíðar sem stjórnað er af þeim Baldri Ragnarssyni og Flosa Þorgeirssyni hefur vakið mikla athygli og notið gífurlegra vinsælda. Þeir félagar taka fyrir ýmis mál úr mannkynssögunni og nálgast það úr ýmsum áttum á skemmtilegan og lifandi en umfram allt, fræðandi máta. Ekki síst hefur umræða þeirra um geðræn vandamál og andlega heilsu stuðlað að því að þeir eiga dyggan hóp hlustenda.
Draugarnir munu fara víðreist um landið í janúar og heimsækja vel valda staði í öllum landshlutum. Slegið verður upp einstökum Draugar fortíðar kvöldum og munu gestir verða þátttakendur í dagskránni og mögulega enda í sérstökum Draugar fortíðar þætti.
Dagskráin mun skiptast í tvo hluta. Eitt umfjöllunarefnið er flutt á öllum viðkomustöðum en hitt verður staðbundið, þ.e.a.s. umfjöllunarefnið mun snerta sögu og menningu þess staðar sem heimsóttur er. Hvert sem umfjöllunar efnið verður munu þeir Flosi og Baldur kryfja til mergjar á sinn einstaka máta.
Húsið opnar 19:00.

Á rauðu ljósi - Stressaðu þig upp með Stínu
2025-01-11 21:00 - 23:00 | Sviðið, 1 Eyrarvegur, Selfoss, 800, Iceland
Gamansýning um stress
Leikkonan Kristín Þóra Haraldsdóttir stendur fyrir sýningunni Á rauðu ljósi. Á rauðu ljósi er einnar konu sýning sem er blanda af uppistandi, einleik og einlægni.
Kristín Þóra fer um víðan völl í verkinu en megináhersla er á stress, streitu, seiglu, aumingjaskap og dugnað.
Gamansýning um stressið sem fylgir því að vera manneskja. Stressaðu þig upp með Stínu í Þjóðleikhúskjallaranum.
Verið hress, alltaf með stress, bless.

Skítamórall - milli jóla og nýárs
2024-12-27 21:00 - 23:30 | Sviðið, 1 Eyrarvegur, Selfoss, 800, Iceland
Stórhljómsveitin skítamórall mætir á sviðið 27. desember.

Þeir hafa marga fjöruna sopið en þeir fagna 35 ára starfsafmæli núna í vor. Strákarnir hafa engu gleymt og geta gestir átt von á stemningu eins og þeim einum er lagið að skapa.

smá jól, smá fíflagangur og brjálað stuð.

18 ára aldurstakmark

Jólapartý tónleikar stuðlabandsins, ásamt gestum
2024-12-21 21:00 - 23:00, 2024-12-14 21:00 - 23:00 | Sviðið, 1 Eyrarvegur, Selfoss, 800, Iceland
Stuðlabandið, ein vinsælasta stuðhljómsveit landsins síðustu ár, boðar mikinn fögnuð á Sviðinu.
Um er að ræða sannkallað JÓLAPARTÝ. ljótar en fallegar Jólapeysur, ölbaukar, búktal, jólasögur og jólalögin sem við elskum öll.
miðaverð 6.900 kr.
18 ára aldurstakmark

Jólapartý tónleikar stuðlabandsins, ásamt gestum
2024-12-20 21:00 - 23:00

Litlu jólin á Sviðinu með TVÍHÖFÐA
2024-12-15 20:00 - 22:00 | Sviðið, 1 Eyrarvegur, Selfoss, 800, Iceland
Tvíhöfði hefur haldið lítil jól undanfarin ár, en þá aðallega í sollinum (höfuðborgarsvæðinu).
Nú er kominn tími til að veita Selfyssingum og nærsveitamönnum örlitla ljóstýru í skammdeginu og munu þeir félagar stíga á stokk þann 15. desember á SVIÐINU SELFOSSI

GDRN ásamt Magnús Jóhanni
2024-12-07 20:00 - 22:30 | Sviðið, 1 Eyrarvegur, Selfoss, 800, Iceland
Söngkonan Guðrún Ýr Eyfjörð, betur þekkt sem GDRN og píanóleikarinn Magnús Jóhann Ragnarsson eru kunnug flestum landsmönnum eftir að hafa komið víða við í sinni tónlistarsköpun undanfarin ár. Hljómplata þeirra, Tíu íslensk sönglög, sló rækilega í gegn við útgáfu hennar árið 2022 og nú hafa þau slegið höndum saman á ný og hljóðritað splunkunýja hljómplötu með jólalögum. Nokkur jólaleg lög kemur út 22. nóvember og inniheldur lög á borð við Yfir fannhvíta jörð, Komdu um jólin, Heim til þín og fleiri perlur. Auk þess að innihalda fyrsta söngdúett GDRN og Bríetar inniheldur platan frumsamið lag eftir GDRN og Magnús sem KK flytur með þeim.

Þann 7. desember halda þau hátíðlega jólatónleika á Sviðinu á Selfossi þar sem jólalög plötunnar verða flutt í bland við önnur þekkt lög tvíeykisins. GDRN hefur látið mikið á sér kræla í íslensku tónlistarlífi frá því að hún gaf út sína fyrstu breiðskífu, Hvað ef, árið 2018. Sú hljómplata hlaut fjölda tónlistarverðlauna, tilnefningu til tónlistarverðlauna norðurlanda og mikla athygli. Síðan þá hefur hún sent frá sér fjölda laga í samstarfi við aðra listamenn sem og tvær sólóplötur til viðbótar. GDRN, árið 2020 og Frá mér til þín, árið 2024. Auk tónlistarferilsins lék hún eitt aðahlutverkanna í Netflix seríunni Kötlu.

Magnús Jóhann Ragnarsson hefur verið mikilvirkur í íslensku tónlistarlífi undanfarin ár sem píanóleikari, upptökustjóri, tónskáld og ýmislegt fleira fyrir fjölda listamanna. Hann hefur gefið út átta plötur undir eigin nafni og tvær stuttskífur. Síðast gaf hann út hljómplötuna Fermented Friendship með Óskari Guðjónssyni, saxófónleikara og tónlist sína við kvikmyndina Ljósvíkingar. Hann var valinn tónlistarflytjandi ársins á Íslensku Tónlistarverðlaununum 2023 og hefur undanfarið annast tónlistarstjórn í sjónvarpsþáttunum Idol. Bubbi Morthens, Friðrik Dór, Bríet, Ingibjörg Turchi, Skúli Sverrisson og Moses Hightower eru á meðal þess þverfaglega fjölda listafólks sem hann hefur starfað með.

18ára aldurstakmark
húsið opnar kl 20:00 en tónleikar hefjast kl 21:00

Jólajazz á Sviðinu!
2024-12-01 21:30 - 23:00 | Sviðið, 1 Eyrarvegur, Selfoss, 800, Iceland
Heimakonan Kristjana Stefáns (Jazzsöngkona ársins 2024) mætir á Sviðið með einvala lið jazzsöngkvenna ásamt hinum óviðjafnanlega Bogomil Font og frábæra hljómsveit leidda af Selfyssingnum Vigni Þór Stefánssyni.
Þau munu fara í gegnum öll uppáhalds jólalögin í anda Ellu Fitzgerald, Louis Armstrong, Andrews systra, Bing Crosby og Frank Sinatra.
Ekki láta þessa geggjuðu jólaveislu framhjá þér fara!
Tónleikarnir hefjast kl.20:00
Eldri borgara og öryrkja afsláttur

Doctor Victor ásamt Inga Bauer, Big sexy, dj Evu mey, 12:00 og Love Guru
2024-11-29 22:00 - 23:59 | Sviðið, 1 Eyrarvegur, Selfoss, 800, Iceland
Það er komið að alvöru KLÚBBAKVÖLDI á Selfossi föstudaginn 29. nóvember. Það er þétt line-up, en enginn annar en læknirinn og tónlistarmaðurinn Doctor Victor mætir á svæðið ásamt Inga Bauer, Love Guru, 12:00, DJ EVA MEY og Big Sexy.
Það verður öllu tjaldað til, en hljóðkerfi og ljósashow verður á öðru leveli.
Partýið byrjar kl. 22 og er opið til 02:30
Miðasala hafin á TIX.is — hlökkum til að sjá ykkur! 🙏🏻🔥
18 ára aldurstakmark

Hr. Hnetusmjör - útgáfutónleikar - forsala
2024-11-22 21:00 - 23:30 | Sviðið, 1 Eyrarvegur, Selfoss, 800, Iceland
Legend í Leiknum mætir á SVIÐIÐ!
Eftir frábæra útgáfutónleikana í Gamla Bíó og sturlað gigg á Græna Hattinum mætir KÓPÓ legendið á SVIÐIÐ
Tónleikarnir verða „standandi“ og mun nándin verða engu lík en hann tekur alla nýju plötuna sína í bland við stærstu og vinsælustu hittarana
DJ Spegill verður Hnetusmjörinu til halds og trausts og sér um upphitun og hlé.
Húsið opnar 20:00
DJ Spegill spilar frá 21-22
Herra stígur á stokk klukkan 22:00
DJ Spegill lokar kvöldinu

Hr. Hnetusmjör - útgáfutónleikar
2024-11-22 20:00 - 23:30 | Sviðið, 1 Eyrarvegur, Selfoss, 800, Iceland
Legend í Leiknum mætir á SVIÐIÐ!
Eftir frábæra útgáfutónleikana í Gamla Bíó og sturlað gigg á Græna Hattinum mætir Kóp boi legendið á SVIÐIÐ
Tónleikarnir verða „standandi“ og mun nándin verða engu lík en hann tekur alla nýju plötuna sína í bland við stærstu og vinsælustu hittarana
DJ Spegill verður Hnetusmjörinu til halds og trausts og sér um upphitun og hlé.
Húsið opnar 20:00
DJ Spegill spilar frá 21-22
Herra stígur á stokk klukkan 22:00
DJ Spegill lokar kvöldinu

Ljótu hálfvitarnir snúa aftur !
2024-11-16 21:00 - 23:30, 2024-11-15 21:00 - 23:30 | Sviðið, 1 Eyrarvegur, Selfoss, 800, Iceland
Ljótu hálfvitarnir snúa aftur!
Þegar Hálfvitarnir mættu á Sviðið í apríl slógu þeir persónulegt hraðamet í uppsölu miða – sem og uppsöluhraðamet staðarins.
Það var því ljóst að fljótlega þyrfti að endurtaka leikinn, og nú er komið að því! Þeir mæta á Sviðið 15. og 16. nóvember með alla sína hatta og hafurtask, öll misgáfulegu hljóðfærin, lögin sem þeir kunna skást – og góða skapið.
Það er því eins gott að hafa hraðar hendur til að missa ekki af gleðinni, og/eða til að slá fyrra met.

Húsið verður opnað kl. 20 bæði kvöld og tónleikar hefjast kl. 21. Miðaverð: 7.500 kr. Miðasala á svidid.is

Jónas Sig og Hljómsveit á Sviðinu
2024-11-02 21:00 - 23:00 | Sviðið, 1 Eyrarvegur, Selfoss, 800, Iceland
Jónas Sig snýr aftur á Sviðið með hljómsveitina sína og verður nú með tónleika á sviðinu þann 2. nóvember.

Jónas þarf vart að kynna fyrir sunnlendingum enda hefur hann og hljómsveitir hans spilað fyrir fullu húsi hverja tónleikana á fætur öðrum í árana rás og margar göldróttar minningar skapast sem seint munu gleymast þeim sem það upplifðu.
Ferill Jónasar spannar alltaf aftur í gamla sveitaballið þegar Jónas var einn af forsprökkum Sólstrandargæjanna og söng lög eins og Rangur maður og Sólstrandargæji fyrir fullu húsí í Gjánni sælla minninga. Það var stuttur tími en nokkrum árum seinna eftir hlé frá bransanum sneri Jónas aftur með eigið efni sem kom mörgum á óvart. Þar með djúpum, ógleymanlegum perlum eins og Hafið er svart, Milda hjartað og Faðir og auðvitað partý-stuð-ádeilum eins og Hamingjan er hér, Hleypið mér út úr þessu partýi, Baráttusöngur uppreisnarklansins og svo mætti lengi telja.
Það er mikil tilhlökkun fyrir þessum tónleikum hjá Jónasi og félögum og spenningur að snúa aftur á Sviðið. Ógleymanlegu kvöldi lofað.

Jónas Sig kemur með hljómsveitina sína sem er skipuð Ómari Guðjónssyni á gítar, Tómas Jónsson á orgvélar og syntha, Arnar Gíslason á trommur og Guðna finnsson á bassa.

HAM - Rokkveisla á Sviðinu !
2024-11-01 21:00 - 23:30 | Sviðið, 1 Eyrarvegur, Selfoss, 800, Iceland
Hin goðsagnakennda rokksveit HAM stígur á stokk í fyrsta sinn á SVIÐINU
Hljómsveitina HAM er vart þörf á að kynna fyrir landsmönnum því hún er ein áhrifamesta rokksveit landsins og jafnframt ein sú lífseigasta
Hljómsveitin er eins og gott vín og batnar bara með aldrinum – frábærir tónlistarmenn að galdra fram rokk á heimsmælikvarða

Að sjá HAM á tónleikum er einstök upplifun sem engin unnandi alvöru rokks ætti að láta framhjá sér fara

Úrvalsdeildin í pílukasti 2024 - Fyrsta umferð !
2024-10-26 18:00 - 23:00 | Sviðið, 1 Eyrarvegur, Selfoss, 800, Iceland
Loksins á SVIÐINU í beinni útsendingu
ÍPS kynnir með stolti Úrvalsdeildina í Pílukasti 2024 en 16 bestu pílukastarar landsins munu etja kappi í þráðbeinni útsendingu á Stöð 2 Sport í haust.
Í ár verða kvöldin sjö, öll laugardagskvöld frá 26.október til 7.desember. Opnunarkvöldið verður spilað á Sviðinu Selfossi og verða umferðir 2 og 3 spilaðar á Bullseye. 4. umferðin fer síðan fram í Sjallanum Akureyri. Kvöld 5 og 6 ásamt úrslitakvöldinu verða síðan spiluð á Bullseye.
Í ár verður ekki keppt í riðlum heldur verður keppendum skipt upp í 8 manna hópa sem raðað verður í eftir fjórum styrkleikaflokkum.
Hóparnir skiptast síðan á að spila og mun hver keppandi spila 2 kvöld. Eftir fjögur kvöld verður keppendum fækkað um helming og munu efstu 8 keppendurnir spila næstu tvö kvöld og vinna sér inn stig til þess að tryggja sig inn á úrslitakvöldið, en 4 stigahæstu keppendurnir komast þangað. Úrslitakvöldið verður svo haldið þann 7.desember á Bullseye með alvöru Ally Pally stemmingu rétt eins og í fyrra.
Fyrsta umferð verður spiluð á Sviðinu Selfossi og verður miðasala sett af stað á næstu dögum. Ekki missa af þessari veislu!

Eyþór Ingi á Sviðinu
2024-10-25 21:00 - 23:30 | Sviðið, 1 Eyrarvegur, Selfoss, 800, Iceland
Eyþór Ingi mætir á Sviðið Selfossi þar sem hann kemur fram einn síns liðs með gítarinn, píanóið og röddina að vopni.
Eyþór er þekktur fyrir söngröddina, léttan húmor og eftirhermur sínar. Hann hefur komið víða við í gegnum árin, bæði komið fram og gefið út efni undir eigin nafni og með hljómsveitum og listamönnum á borð við Todmobile, Lay Low, Stuðmenn, Eldberg, Atómskáld og Rock Paper Sisters.
Á tónleikunum má búast við efni af ferli Eyþórs í bland við lög sem hann hefur gert ódauðleg í lifandi fluttningi eftir hina ýmsu listamenn.
Komdu og upplifðu stemninguna sem aðeins verður til á Sviðinu Selfossi

TINA TURNER - SIMPLY THE BEST
2024-10-19 21:00 - 23:00 | Sviðið, 1 Eyrarvegur, Selfoss, 800, Iceland
Bryndís Ásmunds ásamt hljómsveit heiðra minningu rokkdrottningarinnar Tinu Turner
Síðast var uppselt – ekki láta þessa veislu framhjá þér fara !
